Zuwan Buhari Kalaba: An gwabza kazamin fada tsakanin 'ya'yan jam'iyyar APC ▷ Legit.ng
Zuwan Buhari Kalaba: An gwabza kazamin fada tsakanin 'ya'yan jam'iyyar APC
21 days ago 2283 views by Mustapha Saddiq
Magoya bayan bangarori biyu da basa ga-maciji da juna da kuma dukkan su ke goyon bayan dan takarar gwamna a jam'iyyar APC a jihar Kuros Riba yayin da shugaba Muhammadu Buhari ya je jihar a cigaba da zagayen gangamin yakin neman zaben da yake yi jiha jiha.
Kamar yadda muka samu, fadan a tsakanin magoya bayan biyu ya kaure ne a daidai lokacin da shugaba Buhari ya dira garin na Kalaba, babban birnin jihar Ribas a kan hanyar sa ta zuwa filin wasa na UJ Esuene ranar Laraba.
KU KARANTA: Idan na mutu, Buhari ne sila - Ortom
Legit.ng Hausa ta samu cewa magoya bayan da suka gwabza dai sune na Sanata Owan-Enoh wanda ke zaman dan takarar gwamnan jihar da ya samu tikiti da kuma magoya bayan Usani Usani dake zaman minista a gwamnatin Shugaba Muhammadu Buhari.
Majiyar mu da lamarin ya faru akan idon sa ya bayyana cewa magoya bayan bangarorin sun yi ta dukan junan su da itace wanda har hakan yayi sanadiyyar raunata magoya bayan dan takarar Gwamnan jihar na APC biyu.
A wani labarin kuma, Wasu fitattun 'yan Najeriya da suka hada da tsohon Sakataren dindin din na majalisar dinkin duniya Cif Emeka Anyaoku da kuma shugaban darikar Katolika ta shiyyar Sokoto Bishop Matthew Kukah sun fadawa Shugaba Buhari gaskiya game da salon mulkin sa.
Banky W wedding Lil Kesh biography Latest gospel songs Yomi casual styles Courses under art
Kungiyar Arewa ta marawa Buhari baya akan dakatar da Shugaban alkalan Najeriya